Win i d-yessawalen taḥkayt iferren amek ara tt-id-yeḥku acku tikwal tasiwelt yella wanda i tettifsus d wanda i tettaẓẓay, annect-agi iwelleh ɣur-s M. A. Salhi: «… yezmer ad isifses tasiwelt neɣ ad tt-yerr d taẓayant , ad tifsus tsiwelt mi ara ttemsedfaren yineḍruyen wa deffir wayeḍ ur yili d acu i ten-id-ḥebbseb. Ma ulac aṭas n uglam, ulac aṭas n yiwenniten d waṭas n yidiwenniyen gar yiwudam ad tili tsiwelt fessuset. Ad taẓẓay tsiwelt ma yella umsawel i ttwessif-d aṭas[…] yerna isentaq-d aṭas i wudam n teḥkayt, yerna ittakk-d i wenniten.»4